Nafarroako Parlamentuko Mahaiak, 2020ko maiatzaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Iñaki Iriarte López jaunak aurkezturiko galdera, pandemiaren balizko bigarren kutsatze-kolpe baten aitzineko neurriei eta protokoloei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko maiatzaren 18an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Iñaki Iriarte López jaunak, Legebiltzarraren Erregelamenduan ezarritakoaren babesean, galdera hau aurkezten du, Nafarroako Gobernuko Barne Departamentuak idatziz erantzun diezaion:

Zenbait agintari zientifikok ohartarazi dute pandemian bigarren kutsatze-kolpe bat gertatzeko arriskurik badagoela. Nafarroako Gobernua zer neurri ari da hartzen gertakizun horri aurre egiteko? Inolako protokolorik taxutu al du, lehenengo kutsatze-kolpean baino lasterrago eta eraginkorrago erantzuteko?

Iruñean, 2020ko maiatzaren 11n

Foru parlamentaria: Iñaki Iriarte López